**SREDNJOŠKOLSKI ĐAČKI DOM**

**RKP: 19693**

**Obala kneza Branimira 10/a**

**23000 Zadar**

**Grad/Općina: 520/Zadar**

**MB: 03142230**

**OIB: 90897134511**

**Razina: 31 – proračunski korisnik JLP(R)S koji obavlja poslove**

**u sklopu funkcije koje se decentraliziraju**

**Šifra djelatnosti: 5590 – ostali smještaj**

**Razdjel: 000**

Klasa: 400-04/25-01/1

Urbroj: 2198-01-77-25-2

Zadar, 31.01.2025. godine

**BILJEŠKE UZ FINANCIJSKI IZVJEŠTAJ ZA RAZDOBLJE**

**od 01.01.2024. do 31.12.2024. godine**

Temeljem Pravilnika o financijskom izvještavanju u proračunskom računovodstvu (NN 37/22) i Okružnice Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2024. (KLASA: 400-02/24-01/19, URBROJ: 513-05-03-25-4) od 14. siječnja 2025. godine, sastavljena su financijska izvješća za razdoblje siječanj – prosinac 2024. godine. Financijska izvješća sastoje se od: Izvještaja o prihodima i rashodima, primicima i izdacima, Bilance, Izvještaja o rashodima prema funkcijskoj klasifikaciji, Izvještaja o promjenama u vrijednosti i obujmu imovine i obveza, Izvještaja o obvezama i Bilješki.

Izvori financiranja Srednjoškolskog đačkom doma su:

* Sredstva Državnog proračuna kojima se financiraju plaće zaposlenika Doma i materijalna prava zaposlenika
* Prihodi nadležnog proračuna (subvencija smještaja i prehrane učenika) za financiranje rashoda poslovanja, a odnose se na materijal i sirovine, energiju i prijevoz zaposlenika
* Prihodi za posebne namjene odnose se na uplate učenika za smještaj i prehranu, uplate pravnih osoba za smještaj i prehranu učenika, uplatu Zadarske Županije za smještaj i prehranu učenika Deficitarnih zanimanja
* Vlastiti prihodi Doma koje Dom ostvaruje smještajem studenata po ekonomskoj cijeni, najmom prostora za samoposlužne aparate, smještajem raseljenih osoba te pružanjem usluga smještaja i prehrane u ljetnom periodu sukladno dopunskoj hotelsko – ugostiteljskoj djelatnosti
* Višak prihoda – višak prihoda prenesen iz prethodnih godina

Primjenjuje se proračunsko računovodstvo u skladu sa Zakonom o proračunu (NN 144/21) i Pravilnik o proračunskom računovodstvu i Računskom planu (NN 124/14, 115/15, 87/16, 3/18, 126/19, 108/20).

Nastavno u bilješkama obrazlažu se podaci i odstupanja u obrascima.

OBRAZAC: **PR-RAS**

Ukupni prihodi poslovanja za izvještajno razdoblje iznose 1.633.031,08 eura i veći su 13,61% u odnosu na prošlu godinu. Povećanje ukupnih prihoda poslovanja uglavnom je rezultat povećanja prihoda tekućih pomoći iz državnog proračun.

Tekuća pomoć iz državnog proračuna proračunskim korisnicima proračuna JLP(R)S (šifra 63) za ukupne rashode za zaposlene iznosi 930.468,06 eura i veći su 27,55 % u odnosu na prethodnu godinu. Povećanje prihoda tekuća pomoć iz državnog proračuna rezultat je povećanja plaća i materijalnih prava zaposlenika.

Prihodi od prodaje proizvoda i robe te pruženih usluga (šifra 66) iznosi 232.691,10 eura i manji su 10,48 % u odnosu na prethodnu godinu radi manjeg broja raseljenih osoba smještenih tokom godine.

Prihodi od upravni i administrativnih pristojbi, pristojbi po posebnim propisima i naknada (šifra 65) iznosi 207.735,55 eura a odnosi se na prihode od uplate učenika, uplate pravnih osoba za smještaj i prehranu učenika, uplatu Zadarske Županije za smještaj učenika deficitarnih zanimanja. U odnosu na prošlu godinu prihodi od upravni i administrativnih pristojbi, pristojbi po posebnim propisima i naknada veći su 6,91%.

Prihodi od nadležnog proračuna (šifra 67) iznosi 261.720,40 eura i predstavljaju povećanje 2,08% u odnosu na prethodnu godinu.

Odnose se na:

* Prihodi za financiranje rashoda djelatnosti: 236.722,16 eura
* Prihod od naknade za prijevoz zaposlenika: 24.998,24 eura

Ukupni rashodi poslovanja za izvještajno razdoblje iznose 1.575.314,81 eura i veći su 15,15 % u odnosu na prošlu godinu.

Rashodi za zaposlene (šifra 31) iznose 1.007.640,06 eura i veći su 29,71% u odnosu na prethodnu godinu radi povećanja plaća zaposlenika, materijalnih prava, isplate plaća zaposlenicima iz vlastitih sredstava za rad u dodatnoj djelatnosti, isplate prekovremenog rada te isplaćenih nagrada za radne rezultate iz vlastitih prihoda.

Materijalni rashodi poslovanja (šifra 32) iznose 567.674,47 eura i manji su 3,71 % u odnosu na prethodnu godinu.

Financijski rashodi (šifra 34) iznose 0,28 eura i manji su 100% u odnosu na prethodnu godinu. Smanjenje financijskih prihoda je zbog manje isplaćenih sudskih presuda, odnosno zateznih kamata po sudskim presudama, u odnosu na prethodnu godinu.

Rashodi za nabavu nefinancijske imovine (šifra 4) iznose 192.114,64 eura i predstavljaju znatno povećanje u odnosu na prethodnu godinu kad su iznosili 45.520,90 eura. Povećanje rashoda za nabavu nefinancijske imovine rezultat je dodatnih ulaganja na građevinskom objektu (sanacija sanitarnih čvorova) u odnosu na prethodnu godinu koja iznose 168.280,22 eura. Ostatak rashoda za nabavu nefinancijske imovine odnosi se na rashode za nabavu proizvedene dugotrajne imovine.

Ukupni prihodi i primici (šifra X678) iznose 1.633.031,08 eura a ukupni rashodi i izdatci (Y345) iznose 1.767.429,45 eura.

Višak prihoda poslovanja u 2024. godini (šifra X001) iznosi 57.716,27 eura.

Višak prihoda i primitaka raspoloživ u sljedećem razdoblju (šifra X006) iznosi 101.216,27 eura.

**BLAGAJNA**

Stanje novčanih sredstava u blagajni na početku izvještajnog razdoblja (šifra 11P) iznosi 0,00.

Stanje novčanih sredstava na kraju izvještajnog razdoblja (šifra 11K) iznosi 0,00.

U toku izvještajnog razdoblja preko blagajne je ostvareno 893,00 eura prihoda, od dodatne djelatnosti – turizma, koji su položeni na račun Doma.

OBRAZAC: **BILANCA**

Bilanca stanja na dan 31.12.2024. iznose:

Ukupna imovina (šifra B001) iznosi 1.166.510,89 eura.

Nefinancijska imovina (šifra B002) iznosi 968.112,77 eura. Cjelokupni iznos pod šifrom B002 je ukupna nefinancijska imovina Doma, nabavljena iz viška prihoda, prihoda za posebne namjene i vlastitih prihoda i veća je 17,57% u odnosu na 01.01.2024.

Financijska imovina (šifra 1) iznosi 198.398,12 eura i odnosi se na novac na računu, potraživanja za refundaciju bolovanja, rashode budućih razdoblja, kontinuirane rashode budućih razdoblja, potraživanja od učenika i studenata (koji su boravili prethodnih godina) te na potraživanja za pružene usluge.

Financijska imovina u odnosu na prethodnu godinu manja je 70,57% iz razloga manjih potraživanja za prihode poslovanja (16), potraživanja za refundaciju bolovanja (129).

Rashodi budućih razdoblja (19) veći su 21,87% u odnosu na prethodnu godinu. Povećanje je iz razloga povećanja plaća zaposlenika pa su kontinuirani rashodi budućih razdoblja (plaća 12/2024) veći u odnosu na prethodnu godinu zbog povećanja plaća zaposlenika.

Ukupne obveze i vlastiti izvori 1.166.510,89 (šifra B003).

Obveze (šifra 2) iznose 90.367,42 eura, a odnose se na obveze za zaposlene, obveze za materijalne rashode i ostale tekuće obveze a manje su 1,05 % u odnosu na prethodnu godinu.

Višak prihoda poslovanja (šifra 922) iznosi 101.216,27 eura .

Manjak prihoda (šifra 9222) iznosi 192.114,64 eura a odnosi se na manjak prihoda od nefinancijske imovine.

Nabavljala se uredska oprema i namještaj, , oprema za grijanje i hlađenje, sportska i glazbena oprema, uređaji i oprema za posebne namjene te poslovni objekti.

168.280,22 eura odnosi na dodatna ulaganja na građevinskom objektu, odnosno sanaciju sanitarnih čvorova.

U 2024. godini rađen je ispravak potraživanja proračunskih korisnika (167) preko korekcije rezultata - preneseni višak (922).

U 2024. godini nije bilo kapitalnih pomoći Srednjoškolskom đačkom domu od drugih proračunskih korisnika.

**IZVANBILANČNI ZAPISI:**

Izvanbilančni zapisi odnose se na uplatu jamstva za uredno ispunjenje ugovora, na bankovne garancije kao jamstva za uredno ispunjenje ugovora te na bankovne garancije za otklanjane nedostataka u garantnom roku.

*Popis ugovornih odnosa koji mogu postati obveze ili imovina:*

|  |  |  |  |  |  |  |
| --- | --- | --- | --- | --- | --- | --- |
| **Red.broj** | **DATUM JAMSTVA/DAVATELJ JAMSTVA** | **INSTRUMENT**  **OSIGURANJA** | **IZNOS JAMSTVA** | **NAMJENA** | **ROK VAŽ.** | **PREDMET**  **UGOVORA** |
| 1. | 23.12.2022.  Credo-ing d.o.o. | Bankovna garancija 4101094599 - PBZ | 15.258,96 eura | Otklanjanje nedostataka u garantnom roku | 10.11.  2027. | Ugovor o izvođenju građevinsko – obrtničkih radova – sanacija sanitarnih čvorova |
| 2. | 25.04.2024.  MI braće Pivac d.o.o. | Uplata jamstva | 9.112,90 eura | Uredno ispunjenje ugovora | 22.04.  2025. | Meso i mesne prerađevine |
| 3. | 13.09.2024.  Samirić d.o.o. | Uplata jamstva | 4.288,25 eura | Uredno ispunjenje ugovora | 09.09.  2025. | Voće i povrće |
| 4. | 07.10.2024.  Konstrukt d.o.o. | Bankovna garancija 2404006109 – Zagrebačka banka | 14.581,20eura | Otklanjanje nedostataka u garantnom roku | 14.09.  2026. | Ugovor o izvođenju građevinsko – obrtničkih radova – sanacija sanitarnih čvorova |
| 5. | 31.10.2024.  Bross trade d.o.o. | Bankovna garancija 238/2024-G-F2201010 - HPB | 4.154,86 eura | Uredno ispunjenje ugovora | 06.11.  2025. | Ostali prehrambeni proizvodi |

Sudskih troškova u tijeku - Dom nema.

OBRAZAC: **IZVJEŠTAJ O RASHODIMA PREMA FUNKCIJSKOJ KLASIFIKACIJI**

Izvještaj o rashodima prema funkcijskoj klasifikaciji prikazuje ukupne rashode Doma unutar funkcije Obrazovanje - dodatne usluge u obrazovanju (šifra 096) te je jednak ukupnim rashodima iz obrasca PR-RAS (šifra Y034). Rashodi prema funkcijskoj klasifikaciji iznose 1.767.429,45 eura.

OBRAZAC: **P-VRIO**

Promjene su u vrijednosti i obujmu imovine u iznosu od 1.802,14 eura radi otpisa potraživanja za prihode poslovanja (otpis potraživanja učenika i pravnih osoba za učenike).

OBRAZAC: **OBVEZE**

Stanje obveza na dan 01.01.2024. (šifra V001) iznosi 91.314,88 eura koje su podmirene u izvještajnom razdoblju.

Stanje obveza na kraju izvještajnog razdoblja 31.12.2024. iznosi 90.367,42 eura (šifra V006) te se odnose na sljedeće obveze:

* Obveze za zaposlene: 78.550,34 eura
* Obveze za materijalne rashode: 8.636,60 eura
* Ostale tekuće obveze: 3.180,48 eura

Obveze 31.12.2024. su manje su 1,05% u odnosu na isto razdoblje prošle godine.

Za nepodmirene obveze koje se prenose sljedeću proračunsku godinu osigurana su sredstva za njihovo podmirenje sljedeće godine.

Osoba odgovorna za Odgovorna osoba

sastavljanje financijskog izvještaja proračunskog korisnika

Antonia Jurjević, voditelj računovodstva Roko Bralić, ravnatelj

------------------------------ -----------------------------

Datum predaje financijskog izvještaja:

31. siječnja 2025. godine